ИЗВЈЕШТАЈ О ГРУПНОМ САВЈЕТОДАВНО-ИНСТРУКТОВНОМ РАДУ

(август 2018. године)

У складу са Годишњим програмом рада Републичког педагошког завода и Годишњим програмом рада испектора-просвјетног савјетника за њемачки језик реализован је групни савјетодавно-инструктивни рад за наставнике основних и средњих школа Републике Српске.

Савјетовање је одржано од 15.08. до 23.08. 2018. у пет градова за дванаест група наставника.

Распоред групно савјетодавно-инструктивног рада као и присуство наставника истом приказан је у сљедећој табели:

|  |  |  |  |  |  |
| --- | --- | --- | --- | --- | --- |
| Датум | Школа и мјесто | Група | Број присутних/  Број очекиваних | Проценат присуства | Укупно |
| 15.08.2018. | ОШ „Бранко Ћопић“ Приједор | Основна школа | 20/24 | 83,32% | 33/38  86,84% |
| Средња школа | 13/14 | 92,85% |
| 16.08.2018. | ОШ „Георги Стојков Раковски“  Бања Лука | Основна школа | 41/47 | 87,23% | 58/80  72,50% |
| Основна школа | 17/33 | 51,51% |
| 17.08.2018. | Угоститељско-трговинско-туристичка школа | Средња школа | 9/23 | 39,13% | 24/48  50% |
| Средња школа | 15/25 | 60% |
| 21.08.2018. | ОШ „Вук Караџић“  Добој | Основна школа | 25/40 | 62,50% | 39/63  61,90% |
| Средња школа | 14/23 | 60,86% |
| 22.08.2018. | СШЦ „Петар Кочић“ Зворник | Основна школа | 13/16 | 81,25% | 19/26  73,07% |
| Средња школа | 6/10 | 60,00% |
| 23.08.2018. | ОШ „Јован Дучић“ Касиндо | Основна школа | 7/13 | 53,84% | 33/41  77,77% |
| Средња школа | 7/9 | 82,35% |
| **УКУПНО** | | Основна  школа | **123/173** | **71,09%** | **187/277**  **67,50%** |
| Средња  школа | **64/104** | **61,53%** |

Наставници који су присуствовали савјетовању усвојили су сљедећи дневни ред:

Дневни ред:

1. Наставни план и програм:

- гимназије (прва година учења)

- средње стручне школе (прва година учења)

1. Уџбеници: основне школе (шести разред)
2. Стручно- педагошки надзор у школској 2017/18. години (примједбе и запажања)
3. Стручна тема: Осврт на писане провјере постигнућа (узоркoване писане провјере постигнућа са стручно-педагошког надзора: типови и структура задатака, вредновање, оцјењивање)
4. Републичко такмичење из њемачког језика за ученике средњих школа
5. Семинари
6. Стипендије
7. Остала питања

Наставници средњих школа који су присуствовали савјетовању у Касиндолу предложили су допуну дневног реда тачком уџбеници у средњој школи.

Циљ савјетовања је сагледавање актуелне проблематике у настави њемачког језика у текућој школској години као и унапређење наставе њемачког језика у наредној школској години.

Наставнци су пажљиво пратили садржај савјетовања у виду презентације и врло активно коментарисали садржаје слајдова, како им је и предложено на почетку савјетовања.

Закључци:

1. Наставници средњих школа су упознати са информацијом да је урађен план и програм за прву годину учења њемачког језика за гимназију општег смјера, те средње стручне школе, занимања економски техничар и физиотерапеутски техничар.
2. Наставници су упознати са информацијом да се од школске 2018/19. године у реализацији наставе њемачког језика користи у шестом разреду искључиво уџбеник за њемачки језик издавача ЗУНС-а Источно Ново Сарајево.
3. Наставницима је указано на недостатке уочене током стручно-педагошких надзора у текућој школској години, нарочито када је у питању вођење педагошке документације и евиденције. Наставници су обавијештени о броју одржаних огледних часова који није задовољавајући (2 часа), те су наставници позвани да реализују огледне часове у складу са могућностима које им школа пружа.
4. У оквиру стручне теме наставници су упознати са најчешћим недостацима и пропустима при припремању и одабиру низова задатака за писану провјеру знања те вредновању истих. На пропусте је наставницима указано на примјеру 22 узоркована рада за писану провјеру знања.
5. Инспектор-просвјетни савјетник се осврнула на протекло Републичко такмичење из њемачког језика за ученике другог разреда средњих школа и упознала присутне наставнике са бројем учесника на такмичењу и њиховим оствареним резултатима.
6. Наставници су се у текућој школској години усавршавали путем семинара и радионица у организацији Републичког педагошког завода и Гете института.
7. Наставници су могли конкурисати за стипедније Гете института за стручно усавршавање у Савезној Републици Њемачкој. Наставници су дужни да се стручно усавршавају и у том циљу је инспектор-просвјетни савјетник позвала наставнике да интензивно и у што већем броју учествују на организованим семинарима и радионица, реализују огледне часове и користе стипендије релевантних институција.
8. Иако савјетовању није присуствовао ниједан наставник ангажован у средњој музичкој школи инспектор-просвјетни савјетник је присутне наставнике упознала са иницијативом средње музичке школе о повећању недјељног броја часова српског језика, информатике и италијанског језика за једна час недјељно. Наставници су истовремено обавијештени о активностима које ће реализовати у оквиру обиљежавања Европске године културног насљеђа и Европског дана језика.

Наставници средњих школа из Требиња су предложили да се уџбеник Ем ној издавача Хубер Ферлаг престане користити за четврти разред гимназије јер није актуелан. Овај захтјев наставници су објаснили информацијама да и поред интензивног припремања за час са овим уџбеником не постижу добре резултате на часу и мотивисаност ученика за рад није на задовољавајућем нивоу као код примјене других уџбеника.



На крају савјетовања наставници су постављали питања о организовању такмичења ученика из њемачког језика, раду са ученицима са посебним потребама, о форми и садржају припрема за наставу њемалког језика и сл.

Школе које су биле домаћини савјетовања су припремиле све материјално-техничке услове за несметано одвијање групног савјетодавно-инструктивног рада.

Наставници су савјетовање оцијенили потребним и корисним, а избор тема актуелним.

Аријана Жујић

Инспектор-просвјетни савјетник за њемачки језик